Bale kapag lumabas kami rito,
didiretso kami doon sa dulong kanlurang highway.
Pagdating na pagdating namin,
harangan mo na agad ako patungong kaliwa pasalungat sa gitnang likuan.
-Walang problema. -A, papuntang Timog.
Naghihintay sila pagpasok mo, makikita mo.
-Oo, nag-alisan na sila ngayon. -Oo.
Huli ka na.
Sa kasamaang palad.
Salamat.
Okay. Hello!
-Uy, pare. Kumusta? -Kumusta kayo? Ayos ako. Magandang umaga.
-Walang nakaiinip na sandali. -Wala nga.
Alam mo ba kung gaano katagal ang biyahe?
Mga nasa… bale…
Hindi ko alam ngayon sa pag-iiba natin ng daan…
Brad, gaano katagal ang biyahe?
-Tiningnan ko kanina, mga nasa 20 minuto. -Okay.
Pwede ba nating tingnan ulit na 'di ako nabigyan ng magandang serbisyo.
-Nariyan ba uli 'yong pap na naka-scooter? -Opo, mam.
-Talaga? Parehas na lalaki? -Parehas na lalaki.
-Grabe. -Nakita ko siyang pumunta sa parkeng ito.
Susundan niya tayo?
Oo, sir. Nauna lang siya.
Maraming taong nag-iisip na, "Naiinis sila sa paparazzi."
Nakabalik ka na. Kumusta ka?
Mayroon ding mga lalaki sa basement ng gusali,
habang naglalakad tayo, nagrerekord sila
para makita lang na narito tayo.
Kung babalik sa mga panahon ng nanay ko, isa iyong pisikal na pananamantala.
Nasa mukha mo ang mga kamera nila, sinusundan ka, hinahabol ka.
Nakasunod pa rin sila sa atin?
Itong pap na 'to. Kapag delikado na, 'yong kaligtasan muna natin.
Kapag delikado na, magpapalipat-lipat tayo ng garahe.
Hindi naman ito ang katapusan ng mundo.
Nananamantala pa rin ng mga tao ang mga paparazzi.
Talagang umiiral pa rin ngayon ang pananamantala mas lalo online.
Sa sandaling naidikit ang larawan sa mga kumakalat na balita,
kasunod na ang pananamantala sa social media.
NAGDEKLARA NG GIYERA SI MEGHAN MARKLE LABAN SA REYNA
Ang makita ang isa pang babae sa buhay ko, na mahal ko,
na dumaan sa ganitong kaguluhan. Ang hirap nito.
MANGGAGAMIT, IMORAL. GALIT KAMI SA'YO, MM!
PUTA KA!
ANG TANGING TITULO PARA KAY MEGHAN AY MALANDI!
Simple lang, ito ang mangangaso laban sa biktima.
Makakasama na natin ang mga kaibigan wala nang sampung minuto.
Oo.
Pasensya na, pwede bang umabante ka saglit.
Pwede bang simulan mo sa pagpapakilala sa amin ng iyong sarili?
Sige. Ang pangalan ko'y Doria at ako ang nanay ni Meghan.
At, a, 'yong huling limang taon ay naging mahirap.
Oo.
Ano'ng pakiramdam na narito ka ngayon at sinasabi ang tungkol diyan?
Handa akong ipahayag ang saloobin ko, iyon ang sigurado.
Kaunting karanasan ko, alam mo na, bilang nanay niya. Oo.
Natatandaan mo ba noong sinabi sa'yo ni Meg na nagde-date sila ni Harry?
Oo. At noong sinabi niya sa akin, magkausap kami sa telepono at sabi niya,
"Mama, lumalabas kami ni Prinsipe Harry."
At nagsimula akong bumulong,
"Diyos ko."
Sabi niya, "'Di mo pwedeng ipagsabi." At kaya mula sa simula, parang,
"Diyos ko. Walang pwedeng, alam mo na…"
At naaalala ko rin noong una ko siyang nakilala.
Alam mo na, siya ay 6'1, guwapong lalaki na may mamula-mulang buhok.
May napakagandang pag-uugali. Napakabait niya.
At napakasaya nilang tingnan na magkasama.
Oo, na para bang siya na nga.
Nang inianunsiyo na na sila ay magkasintahan,
Para bang ito ay kasiya-siyang bagay.
Opisyal na…
SUNDAY EXPRESS - EKSLUSIBO SA MUNDO NG MAHARLIKA - LIHIM NA PAG-IBIG NI HARRY
…ang Amerikanang aktres, si Meghan Markle, ay ang bagong nobya ni Prinsipe Harry.
IKA-30 NG OKTUBRE 2016
Si Prinsipe Harry, mukhang siya ay nahulog sa isang bagay na pinagtsitsismisan.
Ang pangalan niya ay Meghan Markle.
Siya'y nasa palabas na Suits kung sakaling napapaisip ka, "Paano ko sya makikilala?"
Siya ang matalino at magandang nakahuli sa puso ni Prinsipe Harry.
Ang aktres na si Meghan Markle ang naiulat na nakakuha ng puso ni Prinsipe Harry.
Talagang nasasabik ako!
Nang pumutok ang balita, pareho kaming nabunutan ng tinik sa dibdib.
HELLO! ITO BA ANG BAGONG NOBYA NI PRINSIPE HARRY?
At ang mga taong pinagsabihan ko tungkol sa paglabas namin ni H
ay nagte-text sa akin, "Totoo ba? Grabe! Ano?!"
At sobrang saya lang ng mga tao.
THE SUN BAGONG PAG-IBIG NI HARRY?
Nang makita ko ang balita, masaya ako para sa kanya.
Para itong isang fairytale.
Tinawagan ako ng kapatid ko at sinabing, "Alam mo ba kung sino'ng nobyo ni Meghan?"
Parang si Prinsipe Harry.
At ang sabi ko'y, "Ano?!"
Naging sobrang ingay ng telepono ko.
Sabi ko, "Ano'ng nangyayari?"
Tapos, para itong isang malaking alon.
Ang dalagang ito ay napakamakabayan.
Bahagi rin siya ng UN.
Marami siyang mga pagkakawanggawa,
na tiyak na kanilang orihinal na koneksyon.
Naalala kong napag-usapan namin ito, "Hindi ba't maganda
kung may taong nakapagpakilala na, may mga tagumpay
at naiukit na ang kanilang papel sa mundo?"
Kung may suliranin diyan
at may kakayahan tayong talagang gumawa ng aksyon
at solusyunan ang bagay na ito,
kung gayo'y lubos akong naniniwala na responsibilidad nating gawin ito.
Ang lahat ay nakatingin doon sa bagong transatlantic na alyansa.
Isang Prinsipeng Briton at ang kanyang Amerikanang nobya.
May nakakalokang nangyayari.
Parang 'yong mga bagay na ipinangangamba namin na, 'yong paglabas noon.
"Okay, 'wag kang mag-alala. Ayos lang."
Tapos napakabilis na nagbago noon.
PAMILIHAN NG BULAKLAK NG JONG YOUNG
Naaalala kong bumili ako ng mga bulaklak, lumabas ako sa tindahan.
At may siyam yata o sampung mga paparazzi
na nakatayo sa gitna ng kalsada
at lahat sila'y nakaharang na sa kotse
at sinasabing, "Uy, kumusta ka, Meghan?"
At sabi ko, "Uy, salamat. Ingat kayo diyan!"
At naaalala kong sinabi ni H kinabuksan na, "Hindi mo sila pwedeng kausapin."
At sabi ko, "Nagiging palabati lang ako. Hindi ko alam ang dapat gawin.
Hindi ko pa ito naranasan dati."
Sabi niya, "Mabuti. Pero sinasabi ng UK media na gustong-gusto mo ito."
Nakangiti ka, gustong-gusto mo ito.
'DI MAPIGILAN NI MEGHAN MARKLE ANG PAGNGITI
Naaalala kong sinabi ko sa kanya na, "Kapag naisapubliko ito,
hindi ito magiging madali."
Ang UK media ay malupit sa paggawa ng lahat ng makakaya nila
para makakuha ng istorya.
At na naghahalungkat sila sa basurahan, susubukan nila tingnan ang mga account mo.
Gagawin nila ang makakaya nila para makakuha ng eksklusibo at kumita ng pera.
Naaalala kong medyo nagulat siya.
At sabi niya, "Talaga? Gagawin nila iyon?"
Sabi ko, "Oo naman. Kung kikita sila ng milyon dito."
Para bang lahat ng mga UK media ay nagsilipat na sa Toronto.
Napaliligiran ang bahay ko.
Mga kalalakihang nakaupo lang palagi sa mga kotse nila.
Naghihintay na may gawin ako.
Nababalitaan ko ito mula sa libo-libong milyang layo.
At sumusubok na may gawin tungkol dito pero talagang wala akong magawa.
Tapos sabi ng mga kapitbahay, "Kumakatok sila sa mga pinto namin, hinahanap ka."
May mga kapitbahay silang binayaran para maglagay ng mga live na kamera sa bakuran.
Bigla na lang na ang lahat sa buhay ko'y naging masikip.
Na, lahat ng mga kurtina ay nakababa, lahat ng blinds ay nakababa.
Nakatatakot iyon.
Nagkalat ang mukha ko, nagkalat ang buhay ko.
Sinakop na ng mga diyaryo ang lahat.
NAKAGUGULAT NA NAKARAAN NI MEGHAN SI HARRY AT ANG KANYANG MEG
Mahirap ang relasyong magkalayo, anomang paraan ang gawin mo.
Tapos idadagdag mo ito?
Tapos, alalahanin mong inaalam niyo pa ang tungkol sa isa't isa.
May mga bagay na nasabi at naisulat
na kinailangan kong itanong sa kanya.
At iyon ang pinakamahirap.
At talagang pinabilis noon ang paglago ng kaalaman
sa isang relasyon.
Ang daming tsismis, 'di na dapat sabihin, alamin pa natin ang tungkol sa kanya
at kung ano ang sinasabi ng mga tao.
Ano ang nalalaman natin tungkol sa misteryosang babaeng ito, Paula?
MIRACLE MILE, LOS ANGELES ENERO 2022
-Napakagandang komunidad. -Oo.
Naaalala ko noong isang araw na umuwi ka galing sa mga kasiyahang Immaculate
at sinabing, "Titira tayo sa isang may garahe."
-Ang ganda noon-- -Sabi ko, "Oo, ang ganda ng ganoon."
-Naglakad tayo pababa sa may daanan. -Iyon ang daanan natin.
Pribado iyon.
Doon natin ginagawa ang mga kasiyahan natin.
Naaalala kong nagsusulong ako ng kariton
tapos bababa sa daanan at magagawang bumalik pataas sa kabilang panig.
Lumaki ako sa LA,
at natatandaan ko ang mga kuwento sa akin ni mama na dinala niya ako sa pamilihan
at sinasabi ng mga babae na, "Kaninong anak iyan?"
Sasabihin niya, "Anak ko 'yan."
Sasabihin nila, "Ikaw siguro ang yaya. Nasaan ang nanay niya?"
Dahil maputi talaga ako at ang mama ko ay mas maitim.
Nakatira sa talampas ang mga magulang ko hanggang magdalawang taon ako.
Nang maghiwalay sila, lumipat kami sa, parang mga 40 minutong biyahe mula doon.
Noong panahong iyon ay halos puro Itim ang naroon kung saan kami nakatira ni mama.
Malapit kami sa mama ko, sa lola niya.
At nasa malapit rin ang kapatid kong babae.
At nasa malapit rin ang mga kaibigan kong babae.
Kaya mayroon kaming magandang samahan ng mga babae
na talagang tumulong sa akin sa pagpapalaki kay Meg.
Napakadali niyang pakisamahan, palabati, palakaibigan.
Alam mo 'yon, siya ay isang batang napakamahabagin.
Napaka-mature.
Natatandaan kong tinanong ko si Meg kung para ba akong nanay niya.
At sinabi niya sa akin na ako ay parang mahigpit na nakatatandang kapatid niya.
At hindi ko iyon makakalimutan.
HOLLYWOOD SCHOOLHOUSE NAITATAG 1945
PAGTATAKA, KAWALANG-TAKOT, PAGKATUTO, PAGIGING INSPIRADO
Bb. Debbie!
-Ang tagal na rin. Grabe! -Alam mo ang masa, aming Grand Duchess!
Kumusta ka na?
Mabuting-mabuti.
Napakasayang makita ka!
Masayang makita ka.
Mahal kita.
Grabe. Nakamamangha ito.
Napakagandang pasya na dito ko sinimulang papasukin si Meg.
Nang bumalik kami sa, tinatawag namin itong Red School House.
Naroon ako mula dalawa hanggang labindalawang taong gulang.
Napakasayang makabalik.
Gusto kong makita mo kung ano ang isinulat mo para sa akin.
Grabe! Patingin ako.
Ang ganda ng sulat mo.
Sige, basahin mo iyan. Pero gusto kong pansinin mo 'yong PS.
"Mahal kong Bb. Debbie, sobra mo akong tinulungan mula pa dalawang taon ako.
Alam kong makaaasa akong nariyan ka para sa akin bilang punongguro at kaibigan rin.
Kulang ang pasasalamat ko sa'yo. Kahit pa narito ako sa paaralan nang sampung taon,
sana'y makapanatili ako ng sampung taon pa.
Itong paaralan ay palaging may espesyal na bahagi sa puso ko. Nagmamahal, Meghan.
PS: Kapag mayaman at sikat na ako at kapag isusulat ko na ang istorya ng buhay ko,
babanggitin ko ang tungkol sa'yo at ang paaralan para makilala ka sa buong mundo."
Totoo iyon.
Sabi ng batang 11 taong gulang.
Diyos ko.
Isa akong malaking nerd habang lumalaki.
Ito ay isang mahalagang bahagi na hindi nauunawaan ng mga tao tungkol sa akin.
Na, hindi ako 'yong maganda dati.
Ang buong pagkakakilala sa akin ay ang pagiging 'yong matalinong bata.
May mga pangyayari sa buhay mo na 'di malilimutan at para naman sa akin,
may isang patalastas na nabago ko noong bata pa ako dahil sexist ito para sa akin.
Ang mga babae ay nakikipaglaban sa masebo na kaldero't kawali gamit ang Ivory Clear…
Ako ay labing-isang taon.
"Sir, noong nakaraang linggo sa paaralan namin,
nagpasya kaming manood ng balita para Araling Panlipunan.
Habang naglilipat ng channel,
may nakita kaming patalastas para sa bagong Ivory Clear na panghugas ng plato.
Sa palatastas, ang sabi nila'y nakikipaglaban sa sebo ang mga babae,
na nangangahulugang mga babae lang ang naghuhugas ng mga plato.
Nang marinig ko ito, sinabi ng mga batang lalaki sa klase ko na,
'Oo, diyan nababagay ang mga babae… sa kusina.'
Kaya naisip ko na pwede niyo bang baguhin ang patalastas niyo sa ang mga tao…"
Inaalis na ang mga guwantes.
Nakikipaglaban ang mga tao sa masebong kaldero't kawali gamit ang Ivory Clear.
Binago ko ang patalastas na iyon, mula sa munti kong sulat-kamay na liham.
At mahalaga iyon dahil ako ay papasok na sa middle school matapos noon. Kaya ako'y
parang isang munting aktibista.
IKA-7:53 NG GABI IKA-5 NG ABRIL 1993
Nakilala ko si Meghan sa ikapitong baitang.
Naglalakad kami papunta sa mga bago naming klase
at hinahawakan niyang nakabukas ang pinto, umiindak-indak.
IKA-2:29 NG HAPON IKA-22 NG MAYO 1993
Mabilis kaming naging magkaibigan. Nasa pareho kaming extracurricular na gawain.
At maraming ginugugol na oras sa mga gampaning pang-lider, pagpiprisinta.
Nang tumakbo ako para Student Council, para siyang tagapamahala ng kampanya ko.
At naging seryoso iyon.
Pagkatapos ng klase, pupunta ako sa papa ko na isang lighting director.
Minsan ay pupunta ako sa set ng TV sitcom na tinatawag na Married With Children.
Gustong-gusto ko dati na nasa set ako. Gustong-gusto ko iyon.
At gusto ko ang pagiging palakaibigan ng grupo.
Maraming ginawa si Tom para sa paaralan namin,
bilang lighting director at si Meghan na sobrang nakikilahok sa mga pagtatanghal.
-Hindi mo kaya. -Kaya rin.
Hindi mo kaya, sinungaling ka!
Hindi ako nagsisinungaling!
Gustong-gusto dati ni Meghan ang teatro.
Pumupunta ako sa lahat ng mga musical niya, mga pagtatanghal.
Talagang gustong-gusto niyang gawin iyon.
At talagang desidido na maging matagumpay.
'Di ko siya matulungan sa mga aralin niya. Higit siyang matalino.
Puro A ang mga nakukuha niya, napakadisiplinado.
Masasabi kong isa siyang makalumang espiritu.
Lagi naming ilalaan ang sarili namin para gawing mas maganda ang mundo. Salamat.
MEGHAN, EDAD 13
Dito ginanap ang pagtatapos ko noong hayskul. Ang Hollywood Bowl.
Isang daan at tatlong mga babae sa entablado, lahat ay naka-puting gown.
Hindi mga toga. Magagandang puting mga gown.
Hayun. At saka, ang huling konsiyertong pinuntahan ko, kasama ko ang mama ko.
At nasa parking lot kami, paalis na,
at bumusina ang mama ko. nagtatagal itong babae kaiisip kung paano makakalabas.
At lumingon 'yong babae at sumigaw ng "N" na salita sa mama ko.
Naaalala ko lang ang mama ko, 'yong higpit ng hawak niya sa manibela.
At makikita mong tikom na tikom ang kamao niya, namuti na 'yong mga buto sa kamay.
At tahimik lang siya sa buong biyahe namin pauwi sa bahay, 'di na namin pinag-usapan.
Hindi ko pa kailanman narinig ang 'yong salitang "N" sa buong buhay ko.
Talagang kakaiba na maging minorya,
pero hindi 'yong itrato kang minorya sa mismong harapan mo.
Masasabi ko ngayon, alam na ng mga tao ang lahi ko
dahil ginawa nila iyong usapin noong pumunta ako sa UK.
Pero bago iyon,
karamihan sa mga tao ay 'di ako itinatrato na parang isang "babaeng Itim."
Kaya hindi nangyari sa akin ang usaping iyon.
Bilang magulang…
sa nakaraan, siyempre, gusto kong bumalik
at pag-usapan nang masinsinan
ang tungkol sa kung ano ang tingin ng mundo sa'yo.
Maiisip mo ba na kung siya… Ikaw si Harry at ako ang Reyna.
-Lola, nakilala ko itong magandang babae, -Oo.
kaya lang ay haluang-lahi siya.
At sinabi ko sa kanya. Malinaw ko itong natatandaan, na tungkol ito sa lahi.
At sabi ni Meg, "Mama, ayaw kong marinig iyan."
At sabi ko, "Maaaring ayaw mong marinig ito pero ito ang haharapin mo."
Nang mga panahong iyon, hindi ko iniisip kung paano magiging bahagi nito ang lahi.
Totoong hindi ko iyon iniisip.
Sa loob noong unang linggo na nalaman na ito ng publiko,
ang unang istorya ay, ang bagong nobya ni Harry ay [halos] direkta mula sa Compton.
Sabi ko, "Grabe!"
Una sa lahat, 'di ako nagmula sa Compton, hindi pa ako nakarating sa Compton.
Kaya totoong mali iyon. Pero bakit kailangan mong idamay ang Compton?
Ang utos ng palasyo ay, "Wala kang anomang sasabihin."
Walang komento. Ang lahat ay sinasabi lang na, "Walang komento."
Pero ang dapat na maunawaan ng mga tao ay
kung ang pag-uusapan ay tungkol sa maraming pamilya,
ang lahat ng mga nararanasan niya,
ay naranasan na rin nila.
Iyon ay para bang isang seremonya.
Sabi ng ibang miyembro ng pamilya, "Pero naranasan rin iyan ng asawa ko.
Kaya bakit dapat na ibahin ang trato sa nobya mo?
Bakit ka bibigyan ng espesyal na pagtrato? Bakit kailangan siyang maprotektahan?"
At sinabi kong, "Ang pagkakaiba rito ay 'yong pagdadawit ng lahi."
ANG ISA AY NAGING GANGSTER
THE DAILY STAR ANG NOBYA NI HARRY NA SI MEGHAN MARKLE AY GALING SA ISA
SA MGA DELIKADONG LUGAR SA SIYUDAD, SUMIKAT DAHIL SA AYAWAN NG MGA GANG
DAILY MAIL EKSKLUSIBO: HETO ANG PAMILYA! ANG NINUNO NG AMERIKANANG NOBYA NI HARRY
AY MANANAHI, GURO AT TAGALINIS…
BAGONG NOBYA NI PRINSIPE HARRY, SI MEGHAN MARKLE NG SUITS, AY MULA SA CRENSHAW, LA
NAGTIIS ANG CRENSHAW NG 47 MGA KRIMEN NITONG NAKARAANG LINGGO - KASAMA PAGPATAY
ANG TAGASILBING NANAY NI MARKLE, SI DORIA RAGLAND, AY NAKATIRA SA ISKUWATER
Kukuha sila ng larawan ng iba't ibang bahagi ng, sabihin na nating eskinita,
at sasabihing doon ako nakatira at na doon siya nanggaling.
PARADAHANG PARA LANG SA MGA TAGALINIS
Kahindik-hindik iyon.
Pero patuloy akong naging matatag, walang sinasabi.
Walong araw matapos maisapubliko ang relasyon, nagbigay ako ng pahayag,
na sinisita ang mga pahayag ng pangmamata sa lahi sa mga artikulo at balita
na isinulat ng pahayagang Briton,
gayon rin ang tahasang pangmamata sa lahi mula sa mga artikulo sa social media.
PAHAYAG NG KALIHIM NG KOMUNIKASYON NI PRINSIPE HARRY
Ang paglalabas ng pahayag ng palasyo ng Kensington
tungkol sa pananamantalang nararanasan ni Meghan Markle.
Sinabi niyang nagdanas siya ng pang-aabuso at pananamantalang may pangmamata sa lahi.
Nag-aalala si Prinsipe Harry sa kaligtasan ni Bb. Markle at talagang nadismaya
na hindi niya siya maprotektahan.
Hindi ito isang laro, buhay niya ito.
Ito ay isang napakalinaw na mensahe para sa pahayagang Briton, "Tumigil kayo."
Isa siyang prinsesang mula sa Compton.
Malupit ito, pero ito rin ay medyo hindi na nakakagulat.
Ang mga diyaryong UK ay may kakaibang papel na ginagampanan sa buhay ng Briton.
Sa isang bahagi, mayroon silang totoong pinalalang elemento
na gustong-gusto ang tsismis.
Pero sa patas na usapan, hindi lang ito basta pang-aliw
dahil ang mga diyaryo'y labasan ng opinyon ng publiko sa matagal nang panahon.
Ang ilang bilang ng diyaryo ay nakapagsusulsol sa mga gobyerno.
Kapag panahon ng eleksyon, may dahilan kung bakit sila ang sikat na pahayagan.
Ang diyaryong Briton ay umiiral bilang parehong serye ng mga lathalain
gayon rin bilang isang mentalidad. At ito ay magulo.
Kailangan nating makilala na ito ay industriya ng mga Puti.
Ang mga Itim ay nasa 3.5% ng populasyon
at nasa 0.2% ng mga mamamahayag.
DAILY MAIL PASENSYA, HARRY, PERO ANG IYONG MAGANDA NOBYA AY BAGSAK SA PAGSUBOK NG INA
Kaya, 'yong mga taong nakaisip ng ganitong mga balita,
ginagawa nila ito sa isang silid-balitaan na halos ang lahat ay puro Puti.
At sila'ng magpapasya kung ang isang bagay ay naging isa nang pangmamata sa lahi.
At, ang sinomang magpakita sa publiko,
lalo na ang isang babae at isang taong Itim ang lahi,
ay patas lang na laro sa isipan nila.
TAPUNAN NG BASURA PARA SA NEW BALANCE TORONTO
Ito ang lahat ng nasa listahan namin.
Ako na ang bahala rito.
NAACP IMAGE AWARDS PEBRERO 2022
Tatawagin ka na sa loob ng ilang minuto.
IKA-53 NAACP IMAGE AWARDS
Ang layo na ng narating ko mula sa Little Red School House.
Masikip ba?
-Kinakabahan ka ba? -Oo.
Sumabay ka lang sa agos.
Hindi pinag-uusapan ng mga tao kung ano ba ang pakiramdam ng isang haluang-lahi.
Marami sa pagkilala ko sa sarili ko
ay, 'yong pagsubok na alamin kung saan ako nababagay.
At marami doon ay, hindi ka sapat na Puti o hindi ka sapat na Itim,
pero hindi ganoon ang tingin ko sa mundo.
-Masaya akong makilala ka. -Ikaw rin. Narito ang mama ko ngayon.
-Mama! Narito ang mama ni Meghan Markle. -Ano?
Uy, pare. Anthony. Masayang makilala ka.
Ang isang natutunan ko, 'di natin nakikita ang mundo mismo. Nakadepende ito sa atin.
Nang nakilala ko si Meghan, nalakbay ko na yata ang kalahati ng Commonwealth.
Nakakilala ako ng mga tao at komunidad sa buong mundo.
At sa pamamagitan noon, akala ko'y alam ko na.
Akala ko'y may nalalaman na ako sa mga usapin, mga paraan ng pamumuhay,
hindi napapansing pagkiling. Lahat nang iyon.
At ngayon, karangalan kong ipresenta
ang NAACP Presidents Awards kina
Prinsipe Harry at Meghan, ang Duke at Duchess of Sussex.
Pero nang marinig ko siyang nagsalita at nakita siyang makipag-usap,
para akong, heto ka at masaya lang na, tingin ko, naglalakad nang tulog sa buhay.
Ligtas sabihin na iba ang pinagmulan ko kaysa sa nakamamangha kong asawa.
Pero pinagtagpo ang mga buhay namin para sa isang rason.
Pareho kaming nangako ng buhay sa paglilingkod.
Isang responsibilidad na komprontahin ang kawalang-hustisya,
at isang paniniwala na 'yong mga kadalasang hindi napapansin
ay ang mga pinakamahahalagang pakinggan.
At talagang ipinagmamalaki ko na ginagawa namin ito nang magkasama.
Lumipat kami sa California, sa lugar ko, ilang araw bago patayin si George Floyd.
At para sa mga Amerikanong Itim, 'yong siyam na minuto at 29 segundong oras,
na sumaling sa mga sugat naming ilang siglong nang hindi gumagaling.
Ang anak kong lalaki, ang anak kong babae, ang mga anak ko
ay haluang-lahi at talagang ipinagmamalaki ko iyon.
Kapag lumaki na ang mga anak ko at binalikan nila ang sandaling ito
at tinanong nila ako, "Ano'ng ginawa mo nang mga panahong ito?",
gusto kong may maibigay akong sagot sa kanila.
Hay-ho, hay-ho, tayo nang magtrabaho
Palagay ko'y isa iyong responsibilidad bilang mga tao.
Kapag may ipinanganak kang munting bata sa mundong ito,
dapat mong gawin ang lahat ng kaya mo para maging maganda ang mundo para sa kanila.
-Pero nakita ko siyang tumatakbo palayo. -Hindi pa huli ang lahat, anak.
'Di na tayo magkakaroon uli ng pagkakataon na makalapit ng ganito sa mga hummingbird.
-Bakit? -Manood ka lang.
Dahil takot sila sa mga tao.
Ang mga ito, tingnan mo sila!
Archie!
Ang dumi ng paa ko, mama!
Kasi kasama kita.
Diyos ko!
Ang dumi ng paa ko.
Ang dumi ng paa mo, anak.
Si Papa ay mahilig manood ng mga ibon, kaya mahalagang sandali ito para sa kanya.
Pero syempre, ang pinakamahalaga para sa aming dalawa'y
matiyak na 'di namin mauulit ang parehong pagkakamaling nagawa ng magulang namin.
Sino 'yan? Iyan ang alupihan…
Iyan ang alupihan.
Maraming mga alaala ng kabataan ang nadadala mo sa kasalukuyan.
Lalo na kung ikaw ay ang produkto ng diborsyo.
Palagay ko, karamihan sa mga batang produkto ng nagdiborsyong mga magulang
ay maraming pagkakatulad, anoman ang pinanggalingan mo.
Palipat-lipat ka ng lugar, o baka ayaw magpatalo ng mga magulang mo
o mas nagtatagal ka sa isang lugar kaysa gusto mo
o mas maiksi sa isang lugar na gusto mo. May mga ganoong bagay.
Kahit pa maayos ang naging pagtutulungan ng mga magulang ko,
kung iisipin mo kung paano nito ipinaaalam kung ano ang kinalakihan mo at gusto mo…
Nakakatawa ito, noong 12 taong gulang ako, nasa McHill and Heart ako,
at isa sa mga takdang-aralin ay sumulat ng tula tungkol sa iyong buhay.
At hanggang ngayon ay natatandaan ko pa ang tulang iyon, na,
Bahay ay dalawa, tahanan ay dalawa Dalawa ang telepono, dalawa ang kusina
Dalawang sopa na hinihigaan Dalawang lugar na tinutuluyan
Palipat-lipat, doon at dito Mula Lunes hanggang Biyernes, nagkalat ako
'Wag ipagkamali, hindi naman gayong kasama Pero madalas ay may lungkot na nadarama
Nais kong mamuhay nang maligaya Masayang tatay, mapagmahal na asawa niya
Bakod na maganda, may asong makulit Nagsusunog ng kahoy para magbigay-init
Pero hindi ito totoo, isang panaginip lang Hindi ako makaiyak o makasigaw man lamang
Heto at nakaupo kasama ang pusang ikatlo Mas madali sana ang buhay kung dalawa ako
Ako'y nasa mama ko Lunes hanggang Biyernes at nasa papa ko kung Sabado at Linggo.
At mag-isa na lang ang papa ko, may dalawa siyang anak na malalaki na
na umalis na sa bahay niya.
Nasaan si Papa?
Hala. Kailangan kong i-zoom pabalik sa'yo.
Pindutin mo 'yong pindutan sa likod.
-Oo nga. -'Di ba? Kapag pinindot mo 'yan,
umaabante ka, 'di ba?
Okay. Sige. Nariyan ba ako? Ewan ko.
Okay. Mamaya na lang. Paalam.
Buong buhay ko ay papa's girl ako.
Okay, pipindutin ko na ang pindutan.
At madalas ko siyang kasama.
Sige na.
Mga larawan ni Papa.
Mamimingwit tayo ng isda para sa hapunan, 'di ba?
Isda para sa hapunan.
Iyon ang nais natin. Oo, iyon nga.
Pero naaalala ko rin na naging malungkot ako noong bata ako.
IKA-6:56 NG GABI IKA-29 NG MAYO 1993
At nais kong maraming taong makasama.
-Determinado. -Ano?
Determinado.
Ang saya ng buhay niya bago niya nakilala si H.
May mga malalapit siyang kaibigan
at, si Meg ay napakamasayahin, napaka palakaibigan.
Naninirahan sa Toronto.
Talagang bukas ang puso niya.
Nakatira ako sa magandang residensyal na komunidad. May dalawa akong aso.
At masaya iyon. Madali lang, simple.
Mamumundok ka at maglalakad. Pupunta ka sa set.
Gustong-gusto ko ang trabaho ko.
Heto na sila. Pakihanda na ang mga slide. Ikandado ito.
Ang Toronto ay ligtas na lugar para sa mga artistang nagtatrabaho sa siyudad.
Pupunta si Meg sa pamilihan at makikilala siya.
At sasabihin ng mga tao, "Ikaw 'yong babae sa Suits, 'di ba?"
Kapag nasa labas kami, siya ay palaging
nakikihalubilo nang pisikal sa mga tagahanga.
At sasabihing, "Mag-selfie tayo." At iyayakap ang braso nila sa kanya.
Oo naman! Ano'ng pangalan mo?
Maliban doon, napakalaya niya.
Mayroon siyang napakagandang buhay
bago sumabog ang lahat.
Uy! Hi!
Panatilihin mo iyan.
Oo naman.
Talagang ang bilis noong naging masama.
Mayroong parang matinding antas ng pagtataka at
opinyon, na pagharap sa mga maharlika na hindi ko pa nakita noon.
Nagsimula nang maglabasan ang mga paparazzi para makita siya.
At, may mga taong sumusubok na bumili ng mga listahan ng tawag
mula sa mga katuwang sa produksyon sa palabas namin,
para malaman nila kung kailan siya magsho-shoot.
May dala silang napakahahabang lens at nagtatago sa mga burol
para masilayan nila siya.
May mga taong pumupuslit papasok sa lugar kung saan naroon ang mga trailer nila,
at sumusubok na kunan siya ng larawan na pumapasok
at lumalabas sa trailer niya. Naging medyo mapanganib para sa kanya.
Dumating sa punto na kinailangan naming ikulong ang mga trailer.
At naging napakahirap noon
sa lohistikal na aspeto dahil siya ay nasa isang palabas sa TV
at likas niya ang hindi gawing mas mahirap ang mga bagay para sa sinoman.
Pero palagay ko'y walang nakaaalam kung paano
kayanin ang bagong normal na iyon.
Natakot ako na may taong naroon na sa trailer niya at naghihintay sa kanya.
Kaya sasabihin ko sa mga pulis,
kung may ibang babae dito sa Toronto ngayon na sinabi sa inyo,
"May anim na mga kalalakihan na natutulog sa mga kotse nila sa palibot ng bahay ko
at sinusundan ako saan man ako pumunta at natatakot na ako,
hindi niyo ba sasabihing stalking iyon?"
At sinabi nilang, "Oo, pero wala talaga kaming magagawa
dahil sa taong ka-date mo."
Kung gayon ay mamumuhay na lang ako nang ganito?
Tapos nakatanggap ako ng sulat-pagbabanta,
tapos nagbago na ang mga bagay dahil kailangan kong magkaroon ng bantay.
Kinuha ako ng NBC para pumalit sa pagbabantay kay Meghan.
At ito ang pinakamatinding sitwasyon
sa media. Ibig kong sabihin, nagtrabaho na ako sa mga A-list na sikat noon,
mga mayayamang pamilya noon…
Hinigitan nito sukatan.
Meg, sige na!
Ang paparazzi na gagawin ang lahat para makakuha ng larawan.
Ang trabaho ko ay matiyak na hindi nila malaman kung saan talaga kami pupunta
at kung kailan kami pupunta doon.
Mayroon kami espesyal na drayber na laging nagdadala sa amin ni Meghan sa studio.
Sanay siya sa patakas na pagmamaneho.
At iba-ibang ruta ang dinadaanan namin dati papuntang studio
para matakasan ang mga paparazzi na humahabol sa amin.
At kapag pabalik na kami sa bahay pagkatapos sa studio,
may mga taong nagraradyo para ipaalam sa ibang tao
na pabalik na kami sa lugar.
Kaya kailangan naming dumaan sa mga eskinita
at dalhin si Meghan sa likod ng bahay, buksan ang pinto ng garahe,
tiyakin na walang sinoman ang naroon para makapuslit kami papasok.
Nakakatakot iyon.
May mga taong palaging nasa pintuan niya. O sinusubukang pumasok sa bahay niya
o nag-iikot-ikot para mahanap nila siya.
Sinasala ang mga sulat, dumadagsa iyon sa studio.
May mga bagay na dumarating na medyo kakaiba kaysa karaniwan
at ipinadadala namin iyon dati sa seguridad ni Harry sa UK
at sila na ang bahala sa ganoong sitwasyon at binabantayan kung ano'ng nangyayari.
Noong nagsimulang mangyari ang mga iyon,
sinasabi ng mga kaibigan ko at ng mga tao sa buhay ko na nagmamahal sa akin na,
"Sulit ba ito para sa kanya?
Alam naming masaya ka at alam naming mahal mo siya.
Sulit ba ito para sa kanya? Tingnan mo kung ano ang nangyayari sa buhay mo."
ABRIL 2017
Ginawa na namin ang lahat para maging naroon para sa isa't isa.
M: OKAY BALE ANG ALAM KO LANG AY:
M: MAYO 4-8 M PATUNGONG LONDON - NAI-BOOK NA
Kailangan naming manatiling konektado.
'Di namin iyon matatagalan kung hindi.
'Di namin alam kung paano namin iyon nagawa pero nagawa namin.
Madalas ay nasa kabilang panig kami ng Atlantika.
Nagtatrabaho siya sa Canada.
Susubukan kong pumunta para makita siya
at pupunta siya para mas makita pa ako.
HUNYO 12-15 M PATUNGONG LONDON - DAPAT I-BOOK
HUNYO 30 - HULYO 4 M PATUNGONG LONDON - DAPAT I-BOOK
Mula sa set ay didiretso ako sa airport. Sasakay doon,
bababa. Sasamantalahin.
Susubukang makapasok nang palihim, nakatungo.
Tapos bibiyahe pabalik at pupunta sa set.
Paulit-ulit iyon. Palagi.
'Yong pagde-date namin ay naging magkakahalong habulan ng kotse,
pasekretong pagmamaneho at
mga pagbabalatkayo.
Bagay na hindi magandang paraan para simulan ang isang relasyon.
Pero lagi naming ginagaanan ang pagdadala nito hangga't kaya namin.
Kaya kapag nagkikita kami,
nagyayakapan lang kaming dalawa
at susubukang magkaroon ng normal na buhay hangga't maaari.
Kaya aalis ako't magbabakasyon kasama siya at isang grupo ng mga kaibigan.
Nakakatawa 'pag binabalikan ko iyon ngayon
dahil ang dami ko nang nalalaman ngayon, at masaya akong wala akong alam noon.
Kasi kaya kong magpakatotoo lang at maging ako nang walang gaanong paghahanda.
Kahit noong bumisita sina Will at Kate
at unang beses ko siyang makilala… Pumunta sila para maghapunan.
Natatandaan kong naka-maong akong punit-punit at naka-paa lang ako.
Pala-yakap ako, noon pa man ay pala-yakap na ako.
Hindi ko alam na iyon ay talagang nakabibigla para sa maraming Briton.
Sa tingin ko'y agad kong naunawaan
na 'yong pormalidad sa labas ay dala hanggang sa loob.
Na may pakikiharap na paraan ng pagkatao.
Tapos isasara mo na ang pinto at sasabihin mo, "Mabuti. Okay, pwede nang mag-relax."
Pero ang pormalidad na iyon ay dala ng magkabilang panig.
At nakakagulat iyon para sa akin.
Ang lola ko ang unang nakatatandang miyembro ng pamilya na nakilala ni Meghan.
Wala siyang alam kung ano ang nakapaloob doon.
Kaya medyo nakabibigla sa sistema para sa kanya.
Ibig kong sabihin, 'di iyon kapani-paniwala.
Walang mahalagang sandali ng, "Ngayo'y makikilala mo ang lola ko."
'Di ko alam na makikilala ko siya hanggang sa ilang sandali na lang bago iyon.
Nasa kotse kami at papunta kami sa Royal Lodge para mananghalian,
at sinabi niyang, "Ay, narito ang lola ko, pupunta siya doon pagkatapos magsimba."
Nasa kotse kami, nagmamaneho at sabi niya, "Marunong kang yumukod, 'di ba?"
At inakala kong biro lang iyon.
Ho!
Paano mo iyon ipaliliwanag sa mga tao?
Paano mo ipaliliwanag na yumuyukod ka sa lola mo?
At na kailangan mong yumukod, lalo na sa isang Amerikana. Kakaiba iyon.
LONG WALK GATE PRIBADO. PASUKAN LAMANG
Ngayo'y napagtatanto ko nang mahalagang bagay ito.
Maiintindihan ito ng mga Amerikano.
Mayroon kaming Medyebal na Panahon, mga hapunan at paligsahan.
Ganoon iyon. Na, yumukod ako na parang…
"Ikinagagalak ko kayong makilala, Iyong Kamahalan."
Na, "Ayos lang ba iyon?"
Napakatindi noon.
Tapos noong umalis na siya, sabi nina Eugenie at Jack at Fergie,
"Ang galing ng ginawa mo!"
"Salamat?" Hindi ko alam kung ano ang ginagawa ko.
Naaalala ko noong una siyang nakilala ng pamilya ko at talagang natuwa sila.
Ang iba sa kanila ay hindi alam kung ano ang gagawin sa sarili nila.
Kaya palagay ko'y gayon nga. Nagulat sila.
Nagulat silang ang tulad ko'y nakabingwit ng isang napakagandang babae.
At napakatalinong babae.
Pero 'yong katotohanang Amerikanang artista ang ka-date ko,
ang tiyak na nagpalabo sa paghatol nila higit kaysa anoman noong umpisa.
"Ay, isa siyang Amerikanang artista, hindi ito magtatagal."
Hi, Meghan!
'Yong pagiging artista ang pinakamalaking problema, nakakatawa.
May malaking ideya kung ano ang dating noon
mula sa pananaw ng UK. Hollywood at…
Napakadali para sa kanila na husgahan iyon.
-Hi. -Hi.
A LOT LIKE LOVE (2005) PAPEL: "MAALINDOG NA BABAE"
-Hi. Ako si Peter. -Hi.
Una kong nakilala si Meghan, 2007 iyon.
Nang puntong iyon ay nakaganap na siya ng ilang mga bagay.
Nakatanggap ako ng tawag mula sa ehekutibo.
"Kilala mo si Fox, sabi niya'y i-cast natin ang babaeng ito
at siya ay magaling at kailangan niya ng ahente at mahal ka namin."
At kung ano pa man. "Kailangan mo siyang makilala." Sabi ko, "Ayos."
Kailangan niya lang pumasok, makipagkita, mag-audition, magsimula sa ibaba paakyat.
Napakahirap sa kompiyansa mo
na maging artistang nag-a-auditon, lalo na kung wala kang kinababagayan.
Hindi ko alam na dalawang-lahi siya.
Akala ko'y isa siyang morenang taga-California, na may mga pekas.
Ni wala akong natatandaang punto na kung saan ay nalaman kong dalawang-lahi siya.
At parang noong nalaman ko, inilagay ko siya ng mga pagganap na Itim.
Minsan, ilalagay ko siya sa ganoong papel at magtatanong ang cast, "Ano 'to?"
At sasabihin ko, "Dalawang-lahi siya, Itim ang nanay niya."
At sasabihin nilang, "Hindi, hindi siya mukhang ganoon."
Kapag lagi mong naririnig ang "hindi",
maiisip mo, "Ano'ng mali sa akin? 'Di ako sapat na magaling para dito o dito."
Naipapaalala nito ang parehong bagay para sa akin noong bata pa ako.
Parang, "Saan ako nababagay?"
Siya ay nag-a-audition
at napapalapit sa mga papel pero hindi niya makukuha ang mga ito.
Talagang hanga ako at ipinagmamalaki ko siya
na parang, alam mo 'yon, bumagsak ka, bumangon ka.
Nagpatuloy lang siya.
Ang gusto ko lang ay mapunta sa isang palabas sa TV nang matagal at manatili.
Siya ay walang tigil, na kahanga-hanga,
dahil hindi siya sumuko.
Tapos, sa wakas, sumang-ayon ang kapalaran.
Mike Ross?
Hi. Ako si Rachel Zane. Ako ang magbibigay sa'yo ng orientation mo.
Grabe! Ang ganda mo.
Ayos. Nilandi mo ako. Pwede nating linawin na hindi ako interesado.
Gusto ko talaga ang larawang iyan.
Ako rin.
Si Rachel Zane ang talagang kahit papaano ay isa sa unang nakita kong representasyon
ng isang tunay na kilalang dalawang-lahi na babae.
Alam mo 'yon, na makita ang pamilya niya at kung paanong nagtugma ito.
Isa akong bata.
Karamihan sa mga bata ay mapagparaya.
Sa sandaling makilala nila kung sino siya, sa kapurihan nila ay isinusulat nila ito.
Nagdadala siya nitong, parang, kagaanan.
At para sa isang direktor, isa siyang simpleng artista
at na siya ay palaging natural pero totoong mapagtiwala.
Hindi siya nag-iisip ng kung ano-ano, ginagawa niya lang ito.
At sa tingin ko'y ginawa noong madali iyon para sa mga tao.
Hi. Welcome sa blooper reel ng Suits, Ikalimang Season.
Lahat ng mga cast ay pinahahalagahan ang isa't isa.
At iyon ang nagdidikit para sa lahat ng relasyon ng mga cast.
Blooper reel.
Sa tingin ko'y gusto niyang maging bahagi ng isang bagay.
Pero palagay ko'y hindi pag-arte ang tunay niyang kagustuhan.
Para siyang 'di nauubusan ng mga ideya.
Ganoon ko siya mailalarawan nang mga panahong iyon.
Sa tingin ko'y nasa daan siya ng paggawa ng mas malalaking bagay.
Ngayon ay nasa Beverly Hills tayo at tayo ay dadaan sa, a,
Beverly Hills Hotel, na pupuntahan ko sa Linggo
para makipagkita sa iba pang mga taga-Northwestern.
Sa Northwestern, nag-double major ako sa Teatro at Pandaigdigang Pakikipag-ugnayan.
At talagang, gusto ko ang pagsusulat. -Nag-minor ako sa Ingles.
Hayun na ang parteng matalino.
Naroon 'yong pagpapahalaga kung paano tumatakbo ang mundo.
Diyos ko!
-Napakasaya noon! -Iyan ang tamang…
Hindi talaga ako 'yong tipo ng tao na isa lang ang ginagawa.
Palagay ko, sa ganoon lumitaw ang website ko.
Noong una niya itong inilalarawan sa akin,
sabi niya, "Iyon ang matalik mong kaibigan na sinasabi sa'yo ang masasayang bagay
na hihilingin mong sana'y nalaman mo, sa isang lugar."
Mayroong fashion. May maraming pagkain at paglalakbay. Ang mga bagay na gusto ko.
At ang TheTig ay hindi lang basta hilig,
iyon ay naging talagang matagumpay na negosyo.
Lagi kong sinasabi sa kanya, sasabihin ko, "Sa tingin ko, isa kang prodyuser.
Sa tingin ko, isa kang prodyuser. Sa tingin ko, isa kang aktibista."
MARIE CLAIRE - PAANO NIYA GINAWA ANG PAGLIPAT MULA POLITIKA PATUNGONG PAG-ARTE
Sumusulat ako ng personal na opinyon tungkol sa sariling kahalagahan.
At tungkol sa pagiging dalawang-lahi at tungkol sa pagkakawanggawa.
Kapag ginagawa ko ang Suits, kapag may pagpapahinga ay pumupunta ako sa India.
Pumupunta sa Rwanda at nagkakawanggawa.
Iyon ang kinasasabikan ko.
Hindi ako humahanap ng isang mahusay na Indie na palabas
na magbibigay sa akin ng Oscar. Hindi.
Gusto ko lang pumunta at magpresinta.
Kagalang-galang na mga Binibini at Ginoo, lubos kong ikinararangal
na maging tagapagtaguyod ng UN Women para sa politikal na pakikilahok at pangunguna.
Ikinararangal kong maging isang babae at maging isang maka-babae.
Nasisiyahan siya sa paglilingkod. AT sa tingin ko'y gayon rin si H.
At hindi iyon pangkaraniwan.
Maligayang pagdating at salamat talaga sa pagpunta ninyong lahat dito.
Talagang nagpapasalamat kami. Ito ay isang bagay na ating…
Marami sa mga bagay na napagkakasunduan namin ni H
sa pagliligawan namin ay 'yong si H at ako ay maraming magkatugmang interes
kahit pa talagang magkaiba ang aming mga mundo at buhay.
Para sa amin, ang talagang mahalaga ay itong
ideya ng katarungan. Ito man ay katarungan sa lahi,
katarungan sa kasarian, at sa bagay na ito, katarungan sa bakuna.
Na magtaglay lang ng impormasyon na kailangan natin para
mas mahusay na maipaglingkod itong mas malaking layunin.
Sa pananaw ko, naging patay na patay ako sa kanya
dahil sinabi ng puso ko sa akin
na siya ang taong makakasama ko sa habang buhay.
Tapos, nang mas nakilala ko pa siya,
sinabi sa akin ng isip ko na, "Talagang perpekto rin siya para sa gampanin."
Pagdating kay Meghan,
iyon ay, siguro 'yong kaso ng halos imposible nang mahanap.
Kuwentuhan niyo ako ng tungkol sa pag-aalok ng kasal, pakiusap.
Nakatingin ka ba sa akin? Sabihin mo na.
NOBYEMBRE 2017
Gusto kong gawin iyon nang mas maaga. Dahil kailangan kong magpaalam sa lola ko,
'di ko iyon pwedeng gawin sa labas ng UK.
Parang nagsalin ako ng champagne habang minamantikaan niya ang manok
at iyon ang unti-unting naghayag ng balak ko.
Sabi niya, "Hindi ka umiinom ng champagne. Ano ba ang okasyon?"
Sabi ko, "Ewan ko. Tumatambay lang ako rito, ano pa man."
Isa iyong magnum.
Hindi sa alam kong papayag siya
pero inilipat na niya si Guy. Kaya ginawa kong bihag si Guy.
'Yong asko ko, oo.
Gumagamit siya ng tiyakad, kaya hindi siya makatatakbo.
Tapos sa Hilagang hardin na natatanaw sa mga silid ng kawani,
mayroon ako 15 mga de-kuryenteng kandila.
Diyos ko, Jess. Nangyayari na.
Diyos ko.
Sabi niya'y huwag akong sumilip.
-Diyos ko. -Ano ang posisyon mo?
Padapa.
-Ang galing mo. Ang talino noon. -Magaling ba?
Kita mo, nakakatawa siya.
Siyempre, lumuhod ako sa isang tuhod.
Siyempre, ginawa ko iyon.
Nakaluhod siya sa isang tuhod at sabi ko, "Oo!" Napakasaya ko at sabik na sabik.
Sabi ko, "A, gagawin na namin ito."
GABI NG ENGAGEMENT
Napakasaya nila.
At ililihim nila iyon kasi iaanunsiyo iyon ilang linggo pagkatapos.
Nagsagawa kami ng maliit na engagement party
at ang lahat ay nakasuot ng mga onesie na hayop.
At si Meghan at Harry ay parehong penguin na onesie ang suot
dahil hindi naghihiwalay ang mga penguin. At napaka-sweet nilang dalawa.
Talagang nasiyahan kami.
Pakiramdam niya'y kaya niyang harapin ang mundo.
Kapapasok lang na balitang maharlika.
Opisyal nang engaged si Prinsipe Harry sa Amerikanang aktres na si Meghan Markle.
Ang anunsyong nagpatigil sa ilang linggo ng pala-palagay.
Maraming mga tao ang nasasabik na siya ay magdadala ng bagong kinang, ika nga,
sa loob ng Maharlikang Pamilya at magandang balita ang tingin ng lahat dito.
'DI ko masabi sa iyon kung gaano kami nasasabik. Sabik ang buong mundo.
Ipinapakita lang nito kung gaano na nagiging malapit sa buong populasyon
ang Maharlikang Pamilya.
Itaas niyo ang mga kamay ninyo. May nakakakilala ba
-kung sino si Meghan Markle? -Oo.
Sa tingin ko'y makagagawa ito ng kaunting kaibahan
dahil may ibang taong mapangmata sa lahi dahil sa kulay ng kanilang balat.
At dahil makakasama na si Meghan Markle sa Maharlikang Pamilya,
sa tingin ko'y maaari noong baguhin ang kanilang mga isipan.
Ang pagsasama nina Harry at Meghan,
para sa maraming taong may kulay at sa komunidad ng mga Itim sa UK,
posibleng sa unang pagkakataon, ay nagawa noong mapadama sa mga taong nakikita sila.
THE NEW YORK TIMES - GAGAWA NG KASAYSAYAN SI MEGHAN MARKLE
TIME - ISANG BABAENG MAY KULAY ANG BUMIBIDA SA TOTOONG FAIRYTALE
Gaya ng lahat, maraming mga Itim ang tumitindig, mga kinikilig
sa pag-iibigang ito at sila'y mapapaisip sa sandaling ito.
Gusto ko iyong magtuloy, gaya ng maraming tao na gusto silang magtuloy.
OO, MASAYA SILANG UMIIBIG. PERO BAKIT MAY PANGAMBA AKO TUNGKOL SA LARWANG ITO
Pero ang fairytale na ito ay ibinabaon ang sarili nito
sa bayan na may magulong pagdedebate tungkol sa Unyong Europa.
LUMABAS SA BRITANYA NGAYON
Ngayon, ito ay isang pambihirang pagkakataon.
Kailangan nating mabawi ang kontrol sa ating bayan.
-Naririnig niyo ba ako diyan sa likod? -Oo!
Imigrasyon ang numero unong usapin.
Galit na galit ang mga tao, hindi sila masaya.
GUSTO NAMING MAIBALIK ANG BANSA NAMIN BUMOTO PARA UMALIS
Kung babalikan mo at titingnan ang social media nang panahong iyon,
imigrasyon ang nasa mismong gitna ng pagdedebateng iyon.
At ang imigrasyon ay kadalasan, sa bansang ito, na isang sipero para sa karera.
Ang lahat ay dapat mangamba tungkol sa iligal na pandarayuhan.
Hindi natin kilala ang mga taong ito.
Bumalik na kayo sa Africa!
Pauwiin na sila.
THE GUARDIAN - GULO NG KAPOOTAN: PAANO MAUNAWAAN ANG BREXIT RACISM
Bale ang Ulat-Komisyon ng EU noong 2016, mismong kagayang araw
na naisapubliko ang relasyon namin,
ay nagbanta na kung walang gagawin ang gobyerno
o kung ang media ay hindi aayusin ang sarili nila,
kung gayo'y ang digmaan sa kultura, na umiiral naman na
ay magiging malaki at malalang problema.
PAGGATONG SA PERHUWISYO
PAGLABAS SA BRITANYA: PAGDAMI NG PAG-ATAKE NA PANG-LAHI MATAPOS ANG EU REFERENDUM
Isa iyong perpektong bagyo
na nagbigay ng tiwala sa jingoismo at nasyonalismo.
At bigyan ang mga tao ng talagang kahindik-hindik na pananaw sa mundo,
kaunti pang lakas at kompiyansa
para masabi ang nais nilang sabihin, para magawa ang nais nilang gawin.
MGA GINAHASANG LUMIKAS AY HINDI TINATANGGAP
Kaya iyon ay isang sablay na sandali
para subukan ng Britanya na mamuhay ng mala-fairytale, at ang prinsesa dito
sa kakaibang nagpapakamodernong bansa.
PAG-AANUNSYO NG MAHARLIKANG ENGAGEMENT IKA-27 NG NOBYEMBRE 2017
Bahagya mo iyong pinanonood na ang kamay mo ay nasa bibig mo.
Kaya bang kontrolin ng mga pahayagan ang mga sarili nila?
Makukumbinsi ba ng Palasyo ang mga pahayagan na kontrolin ang sarili nila?
Tayo ba bilang isang bayan ang mapipigilan ang sarili nating manghimasok sa buhay
ng Maharlikang Pamilya nang higit pa sa katanggap-tanggap?
Mula sa aming lahat, binabati namin kayo. Kumusta naman ang nadarama niyo?
A, oo, masayang-masaya.
Napakasaya. Napakasayang umuulan rin.
O, Meghan, kumusta ka?
Napakasaya, salamat.
Sa puntong iyon, sobrang naniniwala pa rin ako sa mga iniuutos sa akin.
Na, lilipas rin ito. Magiging maayos ito.
Ganyan lang ang ginagawa nila sa umpisa.
Ang pangakong ito. Kapag naikasal na tayo, 'wag kang mag-alala, magiging mas mabuti.
Kapag nakasanayan ka na nila, magiging mas maayos na ito.
Syempre, mas magiging maayos ito.
Pero sa totoo lang, gaano ko man subukan, gaano man ako kagaling.
Anoman ang gawin ko…
hahanap at hahanap pa rin sila ng paraan
para sirain ako.
Tagapagsalin ng Subtitle: Nikka Flores